عودة لاهم احداث عالم الغايمينغ في 2017 | Tech news
عودة لاهم احداث عالم الغايمينغ في 2017
By MOHAMED KHALIL	 Last updated Déc 25, 2017
عام 2017 كان عام مهم ياسر في عالم صناعة الالعاب
كان باش نحكيو على أبرز الالعاب لي خرجوا 2017 كيفاش ما نبداوش ب The Legend of Zelda Breath of the Wild على WiiU و على Nintendo Switch إلي ربحت ال Global Game Wards 2017 خرجت مل 3 مارس فرد يوم هي و Switch و على ماهي لعبة طويلة و غنية بال محتوى ملي خرجت من مارس وانا نلعب فيها و لتو لا كملتها %100. Zelda ثورية و يستحق اللقب متع best game 2017 بكل جدارة ! أما حتى المرشحين فال global game awards مع Zelda لازم نحكيو عليهم ألعاب من عيار ثقيل كيم Super Mario Odyssey خرجت 27 أكتوبر وين نجمو نلقاو concentré de platforming mario يعمل الكيف كيم نحبوه مع ال ميزة الجديدة لي تنجم تستعمل الاعداء متاعك كي تلبسهم كسكاتك في بلاست ما تنغز عليهم تغفسهم. Nintendo قاعدة تخدم على روحها 2017 عويم تاريخي لها خلاف انها أعلنت فيه إلي في 2018 باش تخرجحصريا Bayonetta 3 و Metroid Prime 4 على Switch نستناو فيهم بأحر منالجمر.
مدامنا مازلنا نحكيو عل global game awards ال المرشحةالثالثة مع زوز لي سميناهم هي Player’s Unknown Battleground خرجت عل Steam و خلطت 12 ديسبمر عل Xbox one كما هو متوقع و تستحق الترشح متاعها نظراً للاقبال الخيالي في عدد اللاعبين في أقل من عام لمت أقل شوية بركة من 26 مليون بيع علماً إنو العبة مازال حتى ما كملش فما كان map وحدة و mode واحد. اللعبة الرئيسية متاعو انك تهبط ب parachute في جزيرة 8 x 8 كلم عريان بلاش حتى equipement و لازم تزهز روحك بلي تلقاه غادي على عين المكان من أسلحة و فازات بش تقتل أعدائك.
وبنسبة للي يحبو ال-PlayStation4 كانت عندهم Horizon Zero Dawn خرجت في مارس en exclusivité لعبة لقات نجاح كبير الموقع IGN عطاها 9.3 رغم اني ما عملتش ضجة كبيرة كي خرجت خاطر خرجت فرد نهار هي و-Zelda BotW. فكرت Sony إلي هي فكرة بش تغطي عل succes متع Zelda وتحط les médias متع الgaming يحكيو عليهم زادة فالوقت بيدو أما ما نفعش برشة.
أبرز التظاهرات متع gaming صاروا في العالم عنا ال Paris games week صاحبنا طاهر بن عاشور كان غادي على عين المكان يحكيلنا:
Paris Games Week السنا 3 مساحات كبار تخصو للJeux Video مساحة مخصصة لل Editeurs كيما Sony, Nintendo , SquareEnix , Bandai/Namco الي عملو Show كبار و مسابقات Nintendo مسابقات Splatoon و Maio Kart و Pokemon مدام Pokemon Utra Sun/Moon قريب تخرج.
SquareEnix ركزو على Dissidia Final Fantasy NT و بنداي نمكو على ,Dragon Ball FighterZ
SONY من جهتها ركزت على الVR
في الطابق العلوي نلقاو الجمعيات كيما MO5 الي عملو برشا Stand Rétroمنهم رRétrospective متع Street Fighter و Final Fantasy المساحة الثالثة و لخرة مخصصة لمسابقات ESL.
دامت Paris Games Week خمسة يام و معاهم نهار VIP بدا نهار التلاثا مع ال4 حتاش لنص الليل تقريبا
و ما ننساوش l’ancetre متع les event gaming ال E3 2017 Electronic entertainement Expo في Los Angeles ربحت فيه ANTHEM على جائزة أحسن new IP باش تخرج عل Xbox one Ps4 w PC هو RPG مزيان برشة بش يكون في أسواق نشالله بداية مل ثلاثي رابع متع 2018. و بنسبة لل أحسن jeu indie كانت الجائزة ليل the artful escape هي jeu de platforme 2.5D developpé من عند Bethooven&Dinosaur بش يخرج عل Xbox one و PC . نحكيو على تونس من أهم التظاهراتكان عنا ال Carthage Game Show نضمتوا ال TGD و ال TAG وين رينا برشة حاجات عندهم علاقة بال gaming كيم ال TGA إلي هي tunisian game awards يعطيو جائزة لل أحسن ألعاب توانسة تصنعوا في تونس و رينا stand Retro Gaming Tunisie كيف لعادة pour les nostalgiques و les gamers القدم الصحاح كيم فما des tournois eSports qualificatifs متع TEKKEN7 و LoL الرابحين ترشحوا و لعبوا في كاس العالم في كوريا. ما ننساوش زادة ال Banzai متع JET إلي كان عندو salon jeux video كلو des stand gaming كيم stand Blacklist فيه تلافز 4K و des PS4 للفري تو بلاي و Stand Retro Gaming Tunisie كيفكيف و صار فيه des tounrois متع TEKKEN7 و Naruto Ninja sotrm 4 و Street Fighter 5.
جربنالكم لعبة سوبر تونسي
باش تبادر في الذكاء الاصطناعي THINQ تطلق LG